Hoe ek my blog bedryf – toortsie.com
Hoe ek my blog bedryf
Mei 2, 2017 Mei 2, 2017 ~ Toortsie
Nou praat ek van ‘ek’ en ‘my’, terwyl hierdie eintlik ‘n ‘ons’ blog is met ‘n Kameel, ‘n Bokbaaivygie en ‘n Toortsie. Ek skryf egter hier namens myself.
Wat werk vir my op my blog?
Eerlikheid. Ek probeer om eerlik te wees in wat ek skryf, as ek ernstig is, maar ook as ek laf is, selfs as ek met myself spot! Mense vang jou gou uit as jy oneerlik is en iets voorhou wat jy nie is nie.
Eerlikheid maak dat jy soms meer van jouself ontbloot, tog voel ek dat dit juis dít is wat sommige mense trek, wat ‘n aanknopingspunt is.
Respek vir die lesers en my blogmaats. Ek vra myself soms af: Sou jy hierdie gelees het? Ek probeer om die ander mense se menswees te respekteer, ook hul sienings wat dalk van myne verskil.
Ek probeer om nie vuil wasgoed te was op my blog nie. Soms sal ek wel noem wat my pla en mag dit gebeur dat die skoen dan iemand pas, maar soos die spreekwoord lui, as die skoen jou pas, trek die riempie vas! Onthou egter ook dat my toortsieliggie soms skyn waar dit ongemaklik is!
Tog skryf ek soms daarvan as ek deur moeilike tye gaan. Ek doen dit dan nie om simpatie te soek nie, maar om uiting aan my emosies te gee, maar meer nog, om ander in dieselfde situasie te help. Wanneer dinge swaar gaan, kan ‘n mens maklik dink dat jy die enigste persoon is met wie dit swaar gaan. Vind die persoon dan iewers op ‘n blog ‘n Toortsie wat ook al deur die modder is, gee dit vir daardie persoon moed. Gewoonlik plaas ek sulke bloginskrywings lank ná die tyd, wanneer ek nie meer so broos is nie.
Ek is eerlik oor my geloofsoortuiging, maar probeer om op geen manier ander gelowe af te kraak nie.
Ek hou altyd in gedagte dat mense wat my ken, ook hier lees en ons is ‘n klein ou dorpie waar mense mekaar ken!
Ek skryf oor dinge waarvan ék hou, dinge na aan my hart, dinge wat vir my lekker is, ook dinge wat my pla en my gemoed versuur.
Nou wil ek graag weet, wat werk vir jóú? Skryf dit in die kommentaar hieronder, of, maak ‘n bloginskrywing by jou blog en onthou om hierdie bloginskrywing te tag. Jy weet mos hoe, né?
Ek wil graag ietsie skryf wat ek hoop, reg sal oorkom. Ek het ook ‘n lewe buite my blog. Dit voel dalk of ek alles vertel, maar ek doen nie. My faceboek persoonlike profiel is eintlik vir my en my pelle. Daar skryf ek soms nog méér persoonlike goed wat ek nie graag deel met onbekendes nie, selfs al voel dit of ons blogmaats ou pelle is. Daarom is ek soms huiwerig om blogmaats as facebookvriende te aanvaar. Die meeste van die tyd hou ek my kommunikasie met blogmaats net op my blog, die res doen ek met my pelle. So, sou ek dalk soms ‘n blogmaat as fb maat onttrek, weet dat dit nie gaan omdat ek nie van jou hou nie, dis eerder omdat ek jou nie regtig ken nie. Ek hoop julle verstaan.
Finesse: Om te pendel saam met jou man
‹ PreviousSaterdag se dinge
Next ›Help! Mense sukkel om by my kommentaar te lewer.
27 thoughts on “Hoe ek my blog bedryf”
Mei 2, 2017 om 6:43 vm
Dis nice om te weet. Ons geniet jiu blog. Ek blog net soos en hoe ek gelei word deur die Heilige Gees. Gaan nie oor my nie, indien dit iets is waardeur ek was, waaruit iemand anders kan benefit. Al is dit soms hóé ongemaklik vir my. Maar dis God-business. Xx
Mei 2, 2017 om 6:44 vm
Ons blog is mos ook die Here s’n. Ek dink ek trap soms oor die lyn! 😁
Mei 2, 2017 om 7:09 vm
Nee wat, ek dink nie daar word oor enige lyne getrap nie!
Mei 2, 2017 om 7:24 vm
Mei 2, 2017 om 6:45 vm
Dankie vir die geniet.
Mei 2, 2017 om 12:52 nm
Ek leer so baie by jou, Toortsie. En jou blok bly ñ ‘goeie’ plek waar ñ mens kan kuier. ñ Veilige hawetjie tussen soms harde en negatiewe skrywes. ñ Ou kan by jou kom asem haal, en sal altys ñ bemoedigende antwoord kry.
Mei 2, 2017 om 1:51 nm
Ai dankie, ek bêre dit diep in my hart.
Mei 2, 2017 om 2:34 nm
Jyself het ‘n inspirerende blog.
Mei 2, 2017 om 2:25 nm
En humor. Hoe meer ek mense kan laat lag, hoe beter. Ek probeer om so te skryf dat ek nie mense se gevoelens seermaak nie maar soms as mens eerlik is gaan iemand ‘n cry baby wees. Dis my blog wat ek gebruik om te “skryf gym” so as jy nie daarvan hou, moenie lees. Ek skryf baie in die algemeen so iemand gaan hulself raak lees en of daarvan hou of nie so dis okay.
Julle blog is een van my gunsteling want dis so goed geskryf en laat mens altyd diep dink. Ek hoop om nog baie van julle te lees
Mei 2, 2017 om 2:30 nm
Baie dankie vir die kompliment, maar ook vir die lekker raad. Humor is ononderhandelbaar. 😁
Toe ek kort begin blog het, was hier ‘n ander blog waar ek graag gelees het. Daardie persoon het geskryf: ‘As jy nie hou van wat ek skryf nie, kyk in die boonste regterhoek is ‘n kruisie. Kliek daarop en ek is vir altyd uit jou lewe uit. ‘. Dit het nogals vasgesteek.
Mei 2, 2017 om 4:27 nm
Ek dink julle doen goed. Hou net so aan …
Mei 2, 2017 om 4:28 nm
Mei 2, 2017 om 5:35 nm
Vir my is skryf terapie, dus skryf ek wanneer iets skrynend mooi of erg hartseer is. Ek skryf uit verontwaardiging en in vervoering. Wanneer als uitgeskryf is, voel ek altyd beter. ‘n Wonderlike bonus is die blogvriende se kommentaar!
Mei 2, 2017 om 5:45 nm
O ja, kommentaar maak dit die moeite werd.
Mei 2, 2017 om 8:34 nm
Soos jy seker al agtergekom het,is ek mal oor die natuur.Dus gaan my blogs merendeels daaroor.Ek hou ook daarvan om waarnemings te maak en emosie daarby te voeg,vir ‘n lekker storie.Ek maak ook seker dat ek niemand aanstoot gee nie.
Blog is ook my persoonlike dagboek en ek gee nie om of iemand dit lees of nie daarvan hou nie.
Mei 2, 2017 om 8:37 nm
O jou natuurblogs is fantasties!
Mei 3, 2017 om 8:07 vm
Mei 2, 2017 om 10:05 nm
Miskien blog ek oor te persoonlike goed maar ek skryf om dit uit my sisteem te kry. Ander kere blog ek weer om gebeurtenisse te kan onthou…. amper soos ‘n dagboek.
Mei 2, 2017 om 10:08 nm
Dis juis die persoonlike goed waarvan die mense hou. Hulle kan daarmee assosieer. In die nagemaakte, plastiekwêreld us daar min egtheid. Dankie vir elke ding wat jy skryf. Ek skryf ook maar persoonlike goed en as mense daaroor wil skinder, is dit hulle saak.
Mei 3, 2017 om 10:00 vm
Ek laaiks jou kwaai 😉
Mei 3, 2017 om 10:03 vm
Same to you! 😁
Mei 3, 2017 om 8:08 nm
Toortsie, jy weet my blog is eintlik my persoonlike joernaal, ek sal nooit wat ek op my blog deel op my fb deel nie, en geen blog mense is op fb en anders om. Niemand aan wie ek al kon raak weet van my blog nie. Ek het my blog begin omdat ek gelees het dat niemand dit ooit dalk eens sal lees nie. Maar ja, ek plak my hart hier, soms tot my eie verleentheid en ek besef daar kan gevolge wees, huidiglik werk dit vir my, miskien delete ek die hele ding in die toekoms, miskien nie. Ek blah, blah net op fb maar dieper delf ek nie want dit is niggies, nefies, pelle, kinders en, en daar is gordyne voor my vensters, hier gooi ek die gordyne oop en tot dusver voel ek veilig met diegene wat deur my vensters loer en my siel bekyk. Ek is mal oor almal se blogs wat ek lees en ek weet glad nie hoe om te tag nie.
Mei 3, 2017 om 8:28 nm
Doen jouself net een groot guns, asb. Moet nooit nooit jou blog delete nie. So bly dit werk vir jou! 😁
Mei 3, 2017 om 8:57 nm
Auwh, jy is dierbaar verby. Xx
En ek lees lekker by jou.
Mei 3, 2017 om 8:36 nm
Ek geniet julle almal gate uit en Toorts het my geleer blog
Mei 3, 2017 om 8:55 nm
530,253 ste persoon wat hier inloer! Baie dankie en welkom! Hoop jy loer weer in.
Voorheen geskryf Kies Maand September 2019 (16) Augustus 2019 (16) Julie 2019 (29) Junie 2019 (26) Mei 2019 (28) April 2019 (24) Maart 2019 (29) Februarie 2019 (22) Januarie 2019 (34) Desember 2018 (19) November 2018 (22) Oktober 2018 (25) September 2018 (25) Augustus 2018 (30) Julie 2018 (28) Junie 2018 (33) Mei 2018 (39) April 2018 (38) Maart 2018 (37) Februarie 2018 (42) Januarie 2018 (35) Desember 2017 (23) November 2017 (27) Oktober 2017 (37) September 2017 (28) Augustus 2017 (27) Julie 2017 (21) Junie 2017 (21) Mei 2017 (27) April 2017 (22) Maart 2017 (29) Februarie 2017 (23) Januarie 2017 (25) Desember 2016 (18) November 2016 (37) Oktober 2016 (34) September 2016 (43) Augustus 2016 (31) Julie 2016 (35) Junie 2016 (42) Mei 2016 (31) April 2016 (26) Maart 2016 (28) Februarie 2016 (24) Januarie 2016 (23) Desember 2015 (18) November 2015 (24) Oktober 2015 (29) September 2015 (28) Augustus 2015 (28) Julie 2015 (34) Junie 2015 (27) Mei 2015 (25) April 2015 (29) Maart 2015 (28) Februarie 2015 (23) Januarie 2015 (31) Desember 2014 (24) November 2014 (18) Oktober 2014 (15) September 2014 (8) Augustus 2014 (10) Julie 2014 (11) Junie 2014 (10) Mei 2014 (14) April 2014 (20) Maart 2014 (17) Februarie 2014 (31) Januarie 2014 (25) Desember 2013 (9) November 2013 (15) Oktober 2013 (15) September 2013 (12) Augustus 2013 (20) Julie 2013 (20) Junie 2013 (7) Mei 2013 (15) April 2013 (18) Maart 2013 (14) Februarie 2013 (19) Januarie 2013 (20) Desember 2012 (12) November 2012 (31) Oktober 2012 (27) September 2012 (25) Augustus 2012 (26) Julie 2012 (29) Junie 2012 (26) Mei 2012 (22) April 2012 (17) Maart 2012 (25) Februarie 2012 (22) Januarie 2012 (34) Desember 2011 (24) November 2011 (24) Oktober 2011 (14) September 2011 (20) Augustus 2011 (17) Julie 2011 (16) Junie 2011 (7) Mei 2011 (15) April 2011 (36) Maart 2011 (34) Februarie 2011 (38) Januarie 2011 (39) Desember 2010 (13) November 2010 (32) Oktober 2010 (43) September 2010 (16)
Kategorië Kies Kategorieë ‘In opdrag…. (122) 100 goedvoel dae (95) 26 Kaapse vroue (18) 40 Dae van Positiwiteit (46) A tot Z van blogging (26) Amazon (1) Banting suksesstories (8) Banting, LCHF (198) Bejaardesorg (3) Blogging (108) Boeke en flieks (159) Bybelkarakters A-Z (8) Camino de Santiago (7) Die avonture van Vetsak (6) Die lewe (153) Die lewe met ‘n tikkie humor (33) Die stil kind (10) Dorpslewe, soos gesien deur ‘n plaasjapie (16) English Blog posts (63) Geldsake (42) Geleefde Christenskap (388) God en ek (32) Grepe uit die lewe (1) Hekelwerk (15) Hoe om ‘n blog te begin (5) Huwelik en Verhoudings (109) Kosdinge (177) Kruinsig Plaasakkommodasie (1) Lawwighede; Tong-innie-kies (179) Lê jou eier (57) Motivering en Bemoediging (165) Musiek in die Bybel (10) Om ma te wees (37) Om ouma te wees (7) Opheffingswerk; Opvoeding (68) Opstelle (35) Oudword (2) ouers van volwasse kinders -ouerleiding (9) Ouerskap en ouerleiding (98) Overberg (63) Plaaslewe en Landbousake (176) Reis-ervarings (110) Resepte (3) Sosiale media (8) Speletjies (34) Spinnekopstories (10) Studentelewe (9) Toorts se verbeeldingsvlugte (53) Toortsie en die kleinkinders (8) Toortsie se Bantingspyskaarte (12) Toortsie se dagstukkies op Sondae (31) Toortsie se dankbaarheidsreis (18) Toortsie se Toeka Tokkel stories (58) Toortsie se voelgoedstories (25) Transformation Prayer Ministry (17) Uncategorized (461) Ursula (20) Verskeidenheid Onderwerpe (127) Verslanking (81) Vrae (15) Vroue in die Bybel (20) Vrouwees (20)